GiliGold/VAD_KnessetCorpus huggingface dataset:
נעם וילדר:
 אנחנו מדברים על 22 מרפאות שנותנות מענה לבריאות הנפש בחברה הערבית או ביישובים מעורבים, כשבחלק מהמקומות זה כפל
נעם וילדר:
 בשפרעם נגיד כל הקופות נותנות מענה, אז אנחנו מדברים בערך על 17 יישובים בארץ
נעם וילדר:
 אין שום סיבה שבטמרה לא תהיה מרפאה של קופת חולים שנותנת מענה של בריאות הנפש, בסיסי, ראשוני
נעם וילדר:
 אנחנו מדברים על זמני המתנה של שנה וחצי לטיפול פסיכותרפי בקהילה
נעם וילדר:
 זה לא חדש
נעם וילדר:
 מה שאנחנו ערים אליו מודעים אליו עוד לפני וזה על אחת כמה וכמה עכשיו עם המצב הקשה שאנחנו נמצאים בו
נעם וילדר:
 אנחנו כמובן תומכים בהקמה של מרכזי חוסן
נעם וילדר:
      הייתי שמחה לדעת, אולי דובר פה ופספסתי, האם מרכזי החוסן הקיימים, יש שם גם אנשי צוות שדוברי השפה הערבית? האם בן אדם שרוצה אמנם לנסוע רחוק ולקבל שירות ממרכז חוסן, יש לו שירות גם בשפה הערבית
יובל רווה:
אפשר לענות?
יובל רווה:
בשלושת המרכזים האלה יש
יובל רווה:
 המנהל של המרכז בבאר שבע הוא תושב רהט אם אני לא טועה, הוא בדואי
יובל רווה:
 בצפון יש שישה-שבעה דוברי ערבית שזה מעט מאוד אבל יש
נעם וילדר:
אנחנו גם כמובן חושבים שהפעילות של בתי הספר היא חשובה
נעם וילדר:
 אנחנו היינו רוצים לראות או יותר פעולות של איתור של ילדים
נעם וילדר:
 אנחנו יודעים שיש פה מצוקת כוח אדם קשה וגם מזה אי אפשר להתעלם
נעם וילדר:
 תודה רבה
אלי אפללו:
 עוד מישהו שרוצה לומר משהו?      אני רוצה לסכם את הדיון הזה שהוא באמת היה דיון מצד אחד קשה
אלי אפללו:
 זה לא עניין של מרגש אלא באמת נכנס ללב
אלי אפללו:
 אני חושב שהמשפט שנאמר פה, שכל ילד הוא נכס, אבל אם הוא לא מטופל נכון, בסוף הוא יהיה נטל
אלי אפללו:
 זה בעצם המשפט שאני לוקח מהישיבה הזאת פה
אלי אפללו:
 כמו שאמרה זייד, אני רוצה באמת להיות תכליתי ואני חושב שמהמפגש הזה הייתי רוצה לקבל יותר נתונים ולפעול להקמת מרכזי חוסן במיידי
אלי אפללו:
 לקרוא לשרים, לקרוא לכל מי שנוגע בנושא הזה, מאחר והבנתי שכנראה שאין בעיה של תקציב
אלי אפללו:
 לפעמים אני מתפלא כי כל דבר לפעמים זה תקציב, אבל במקרה הזה מאחר ואין בעיה של תקציב, צריך לצאת במידיי לקול קורא או למכרז ולהקים את אותם מרכזי חוסן כדי לתת תשובה לאותם ילדים שנפגעו שלא באשמתם
וידאד זייד:
ח"כ, אני רוצה להוסיף לך משהו
וידאד זייד:
 לפני שבוע התקיימה ועדה של השרים לדון בענייני החברה הערבית
וידאד זייד:
 תחפשו את הפרוטוקול, סעיף ה', כתוב שם "תוך 21 ימים משרד הרווחה צריך להוציא קול קורא להקמת מרכזי חוסן"
אלי אפללו:
 תודה רבה שאמרת את זה
אלי אפללו:
 אנחנו נדרוש שיישמו את ההחלטה הזאת
אלי אפללו:
      תודה רבה לכם, אני מסיים את הישיבה
אלי אפללו:
 שיהיה לכולנו יום טוב
אלי אפללו:
 תודה רבה שבאתם
אלי אפללו:
צוהריים טובים, אני שמח לפתוח את הישיבה של הוועדה לזכויות הילד
אלי אפללו:
 הצעת החוק שאנחנו מדברים עליה היא הצעת חוק שהתקבלה בכנסת העשרים-וארבע צריך להיות מקף מחבר בקריאה ראשונה בכ"ב בסיוון תשפ"ב, 21 ביולי 2022
אלי אפללו:
 מספרה כ/888 והיא נדונה בוועדה המיוחדת לזכויות הילד, שהכינה אותה לקריאה שנייה ושלישית
אלי אפללו:
 את הצעת החוק יזמו חבר הכנסת רון כץ וקבוצת חברי כנסת
אלי אפללו:
 הצעת החוק נועדה לקבוע תנאים לעניין העסקתם של בני הנוער בני 17-15
אלי אפללו:
 בהמשך אני אפרט בנושא שהוא דומה, בתחום הדוגמנות, והפרסום והתיווך להעסקה
אלי אפללו:
 נועדה כאמור, לעודד את מעורבות הוריהם של בני הנוער במהלכי ההעסקה בתחומי המשחק, הופעות ופרסום
אלי אפללו:
 לשם מניעת הפגיעה בהם ולחיזוק ההגנה עליהם
אלי אפללו:
       כיום חוק עבודת הנוער, התשי"ג–1953, והתקנות מכוחו כוללים הגבלות והסדרה מפורטת בעניין העסקת ילדים עד גיל 15 בהופעות ציבוריות אומנותיות, ובמיוחד בעולם הפרסום והדוגמנות
אלי אפללו:
 בין השאר, החוק מחייב קבלת אישור הורים, אישור רפואי, הסכמת המוסד החינוכי, היתר של משרד הכלכלה ונוכחות של ההורה או של קרוב משפחה אחר בזמן ההעסקה או התיווך
אלי אפללו:
 אלא שמתברר שהחוק והתקנות לא כוללים הגבלות ותנאים לעניין העסקתם של קטינים בני 17-15 בתחומים אלה
אלי אפללו:
 על אף שהניסיון מלמד שגם בגילאים אלה מתרחשים, לצערנו, מקרים של ניצול ופגיעה הצעת החוק מבקשת לקבוע תנאים מסוימים שיגבירו את מעורבות ההורים גם ביחס להעסקה או לתיווך בגילאים האלה
אלי אפללו:
      ראשית, הצעת החוק אוסרת על תיווך או העסקה של בני נוער מגיל 17-15 בהופעות פרסום, דוגמנות וריאיונות במה, מבלי שהתקבלה הסכמת האפוטרופוס שלהם
אלי אפללו:
 על ההסכמה להינתן בטופס מובנה עם מספר פריטים המפורטים בהצעת החוק
אלי אפללו:
 הטופס יהיה זמין ונגיש באופן מקוון באתר האינטרנט של משרד הכלכלה והתעשייה
אלי אפללו:
 כדי להקל על כל הגורמים המעורבים, הצעת החוק קובעת שבמקרים של המשך ההעסקה, או המשך התיווך ההסכמה יכולה להינתן גם במסרון, בדואר אלקטרוני או באמצעי דיגיטלי אחר
אלי אפללו:
 על המתווך או המעסיק לשמור ולתעד את ההסכמה האמורה למשך חמש שנים בתום תקופת ההעסקה
אלי אפללו:
     כמו כן, מוצע לקבוע שתיווך או העסקה בהופעת פרסום, ובכלל זאת קיום ריאיון ומבחני במה לקבלה להעסקה ללא הסכמת האפוטרופוס, הם עבירה שעונשה קנס
אלי אפללו:
 ואם נעברה בידי תאגיד  – כפל קנס
אלי אפללו:
 כמו כן, מוצע שניתן יהיה להגיש לבית הדין האזורי לעבודה בקשה למתן צו לשם מניעת הפרה צפויה במקרים מתאימים
אלי אפללו:
 היות שהצעת החוק מבקשת לחזק את ההגנה על בני הנוער, שלא פעם נפגעים ומנוצלים בתחום הדוגמנות, ההופעות והפרסום אני מבקש מחברי הכנסת לאשר החלת דין רציפות על הצעת החוק
תמי ברנע:
על זה כבר עברנו
אלי אפללו:
עברה, נכון
אלי אפללו:
 אנחנו דנו בזה בפעם הקודמת
אלי אפללו:
 תודה רבה לחברי הכנסת שהגיעו, חברת הכנסת דבי ביטון וחבר הכנסת רון כץ
אלי אפללו:
 לא רציתי לעכב את ההצעה הזאת
אלי אפללו:
 בשיחות שהיו לי עם היועצים המשפטיים, אמרתי שאני לא רוצה לעמוד על קוצו של יו"ד, ואם יש טעות סופר נתקן אותה
אלי אפללו:
 אני רוצה להעביר אותה כי אני חושב שהיא חשובה מאוד
דבי ביטון:
עוד מעט קיץ
אלי אפללו:
אני אכנס לנושא הזה, גם שם אני חושב שאנחנו צריכים לעשות תיקונים
אלי אפללו:
 אבל לא רציתי להביא את זה יחד עם ההצעה הזאת, כדי לא לעכב את ההצעה
אלי אפללו:
 אני חושב שההצעה הזאת חשובה והיא התעכבה מספיק זמן, ולכן אנחנו נריץ אותה
אלי אפללו:
 ותודה רבה לכם, שהעליתם את זה
אלי אפללו:
 אני לא צנוע, אז גם תודה רבה לי על שאני לא מעכב אותה
אלי אפללו:
 אנחנו מדברים פה על טובת הילד
אלי אפללו:
 אנחנו נמצאים בתחילת החופש הגדול, וההצעה הזאת מדברת על נושא הפרסום, על עבודת דוגמנות, צילום וכולי, אבל היא לא מדברת על כל מה שקשור בעבודת קטינים בחופשת הקיץ
אלי אפללו:
 גם שם אנחנו נצטרך לעשות הסדרה
אלי אפללו:
 כשאני מדבר על הסדרה, זה אומר שאני מסתכל היום על מצב השוק, ומצב השוק היום הוא בכי רע ופרוץ
אלי אפללו:
 כשאני נמצא במסעדה או בשווקים או במקומות אחרים, לא תמיד שומרים על זכויות הילד
אלי אפללו:
 ילדים לא בני 14 – והחוק אומר בני 14 ומעלה – אלא בני 12 ו-13 ואף קטנים יותר, עובדים בעבודות מאוד קשות
אלי אפללו:
 ולצערי, אנחנו לא מצליחים להגיע ולאכוף את הדברים האלה, שלא נדבר על זה שאין שם תלוש
אלי אפללו:
 נותנים עבודה בשכר כמו בשוק השחור, ולא תמיד השכר תואם את העבודה
אלי אפללו:
      ולכן, אני דווקא חושב שאנחנו צריכים להסדיר את זה
אלי אפללו:
 אני חושב שאפשר לשבת ולדבר על זה ולראות מה נכון יותר, כי המצב היום לא טוב – פשוט לא טוב
אלי אפללו:
 אני תמיד בעד הסדרה, ואם נצטרך להקטין לגיל 13 וזה יהיה מוסדר, זה עדיף מאשר המצב היום שהוא גיל 14 ואינו מוסדר
אלי אפללו:
 אני תמיד מסתכל על זה מכיוון אחר – כשהייתי בעיריית נתניה, תמיד היה לי ויכוח עם החברה להגנת הטבע
אלי אפללו:
 יש שמורות אבל אסור לעשות שביל, אסור לעשות חבלול, אסור לעשות הסדרה בשמורה
אלי אפללו:
 ואני שואל, כל אחד יכול ללכת היכן שהוא רוצה בשמורה? אפשר לעשות הרס בשמורה? לא
אלי אפללו:
 אם אנחנו נעשה חבלול ושביל, שרוחבו 2 מטר, נניח,  ונאמר שרק פה אפשר לעבור, ואת כל השאר נשאיר ללא נגיעה, לפחות עשינו הסדרה במשהו וזה נראה אחרת
אלי אפללו:
 כך מקטינים את הבעיה ולא הורסים, חס וחלילה, שמורה כזאת או אחרת
אלי אפללו:
      אותו דבר גם בנושא שבילי אופניים
אלי אפללו:
 אני פריק של שביל אופניים, ואומרים לי: אתה לא יכול בשום פנים ואופן לרכוב
אלי אפללו:
 אבל כשמסתכלים מה קורה בשטח, מאות רוכבי אופניים רוכבים גם לא בשבילים, כי אין שבילים, והורסים את כל השטח
אלי אפללו:
 ולכן, כשיש הסדרה מסודרת בהסכמה, היא נכונה יותר
אלי אפללו:
 נכון שזה לא הנושא, אבל אני אעלה  אותו באחת הישיבות ונראה מה ניתן לעשות כדי לשמור על זכויות הילדים גם  מתחת לגיל 14, שכיום הוא מאוד פרוץ
אלי אפללו:
 אנחנו חושבים שאין עבודה ושאין ילדים שמועסקים, אבל זה לא נכון
אלי אפללו:
 יש אלפי ילדים שמועסקים מתחת לגיל 14, ולא בצורה חוקית
אלי אפללו:
 אני רוצה לשמור גם על הילד, שלא יעבור על החוק וגם על אותם מעסיקים שיעסיקו על פי י החוק, ואולי אנחנו נוכל לחוקק בצורה הרבה יותר נאותה
אלי אפללו:
  דבי, בבקשה
אלי אפללו:
 היא גם אישה וגם יותר צעירה ממך
דבי ביטון:
 תודה לחבר הכנסת רון כץ על הצעה מאוד חשובה
דבי ביטון:
 כבוד היושב-ראש, אתה יודע כמה אנחנו מתעסקים עם קטינים
דבי ביטון:
 אנחנו עסקנו בנושא העסקת נוער – מה קורה כאן ואיך הם לא יודעים מה הזכויות שלהם וכולי
דבי ביטון:
 בהתחשב בעידן הזה, אדוני, כשאנחנו לקראת הקיץ, וזה דור של טיקטוק, פייסבוק והם מגלים יותר ויותר שחקנים בנושא הפרסום, זה נעשה הרבה יותר חשוף
דבי ביטון:
 קיימת בהחלט סכנה ואני חושבת שהצעת החוק הזאת מצוינת ואם היא כבר קיימת, ניתן בהחלט לקדם אותה
דבי ביטון:
 בנוסף, אין ספק שצריך להסדיר את העסקת בני הנוער
דבי ביטון:
 צריך לזכור שיש גם בני נוער שמסייעים היום, לצערי, בפרנסת המשפחה ולדמי כיס לעצמם, כי ההורים פחות יכולים לעזור
דבי ביטון:
 בני הנוער שלנו, בני ה-13, מרביתם כבר התבגרו מעבר ל-13 שאנחנו הכרנו, ולכן בהחלט יש צורך
דבי ביטון:
 עם זאת, צריך שההורים יהיו מעורבים ויהיה איזשהו פיקוח על מנת שנוכל לשמור עליהם
אלי אפללו:
 חבר הכנסת רון כץ
רון כץ:
 קודם כול, תודה רבה לך שגם דחפת את החוק החשוב הזה וגם עזרת להביא אותו לקריאה שנייה ושלישית, זה לא מובן מאליו
רון כץ:
 החוק הזה הוא חוק טוב, הוא חוק חשוב, הוא חוק שלצערי לא עבר בכנסת הקודמת והיה צריך לעבור, כי הוא באמת מגן על מי שצריך את ההגנה הזאת בתקופה הכי קריטית
רון כץ:
 כשהם מגיעים לסוכנויות האלה, כשהם מגיעים לנקודות האלה בחיים, הם  בתקופה של סנוור מוחלט
רון כץ:
 מבטיחים להם הבטחות מפה ועד לשמיים, והרבה מאוד מהדברים האלה, לצערי, לא קורים
רון כץ:
 או שעובדים עליהם בכוונה או שטועים והם משלמים את המחיר
רון כץ:
 בסופו של דבר, נכון להיום, אין לנו באמת הגנה אמיתית לאותה אוכלוסייה
רון כץ:
 הייתי רוצה שהחוק הזה יהיה רחב יותר ויכלול יותר דברים
רון כץ:
 גם את זה אנחנו נעשה
רון כץ:
 אין גם בסוף משפט
אלי אפללו:
גם אני רציתי, אבל לא רציתי לפגוע בלוח הזמנים
רון כץ:
הייתי בסאגה הזאת גם בפעם הקודמת, אנחנו נעשה גם את זה
רון כץ:
 אני חושב שמשרדי הממשלה, למרות הקשיים, צריכים לקחת על עצמם את החוק הזה ואת הפרויקט הזה של הנוער, ולעשות אותו בצורה יותר מעמיקה ויותר רצינית
רון כץ:
 לצערי, בסופו של דבר, כשמסתכלים על התקנים מול מה שהם צריכים לעשות, אין קורלציה אמיתית
רון כץ:
 לא יכול להיות שמספר כל כך קטן  כשמדובר באנשים זה לא כמות אלא מספר של מפקחים אמור לפקח על כל עבודת הנוער בישראל
רון כץ:
 אני חושב שהם צריכים לקבל יותר תקציבים ויותר משאבים, ובכלל צריך להקדיש לתחום הזה הרבה יותר מחשבה
רון כץ:
 בסופו של דבר, השנים הקריטיות האלה, כשאנחנו לא שם בשביל הנוער שצריך את זה, ישפיעו עליו למשך כל החיים
רון כץ:
 נער כזה או נערה כאלה,  שחלילה ינצלו אותם, אני לא יודע אם נוכל להחזיר את הגלגל אחורה
רון כץ:
 לכן, החוק הזה הוא קריטי לזמן הזה, ואני שמח מאוד שאנחנו מעבירים אותו לפני החופש הגדול
רון כץ:
 הייתי רוצה לבקש מאדוני לקצר את תקופת התחולה, כי לדעתי אנחנו צריכים שהיא תהיה קצרה יותר
רון כץ:
 אין כאן היערכות מיוחדת, וזה לא משהו שאנחנו יכולים שלא להסכים עליו
אלי אפללו:
יש מישהו ממשרדי הממשלה שמתנגד לנושא הזה,  או שיש לו משהו להגיד?
דליה שילי יריחובר:
אני מהלשכה המשפטית במשרד העבודה
דליה שילי יריחובר:
 לעניין התחולה, אנחנו צריכים לבדוק כי אנחנו צריכים לבנות טופס מקוון
רון כץ:
זה בסך הכול לבנות טופס ולפרסם אותו
אלי אפללו:
תבדקו
דליה שילי יריחובר:
גורמי המקצוע פה
רון כץ:
אני יכול לומר לכם, במאמר מוסגר, שאנחנו מעבירים עכשיו חוק מאוד מאוד דרמטי לגבי מי שהורשע בעבירת התעללות כלפי חסרי ישע
רון כץ:
 זאת אותה תקופה
רון כץ:
 שם בונים מערכת שלמה, המשטרה מגייסת תקנים וזה משהו מאוד מסיבי
רון כץ:
 זה באותם זמנים, וזה לא יכול להיות
רון כץ:
 כאן בסך הכול צריך טופס שיהיה באתר האינטרנט
אלי אפללו:
אני פונה למשרד העבודה והרווחה גם לי היו כמה הסתייגויות, אני חייב לומר, אבל ביקשתי מהיועצים המשפטיים לקבל את החוק הזה כמו שהוא ולהעביר אותו
אלי אפללו:
 אם הייתי צריך להתחיל בהסתייגויות שלי כמעט מההתחלה, התהליך היה לוקח אולי שנה
אלי אפללו:
 אני לא רוצה לעשות את זה
אלי אפללו:
 יש דברים שבאמת היה אפשר לעשות, אבל אני לא רוצה לגעת בזה
אלי אפללו:
 אם אנחנו רוצים לעשות חוק חדש, אפשר לעשות או הצעת חוק אחרת או שינוי, אבל נעשה את זה בצורה אחרת לגמרי
אלי אפללו:
 את החוק הזה אני רוצה להעביר וכמה שיותר מהר, ואני מבקש שתעזרו לי, בבקשה
עילם שניר:
אני מייעוץ וחקיקה, משרד המשפטים
עילם שניר:
 התחולה היא שלושה חודשים ולא מדובר רק בטופס מקוון
עילם שניר:
 גם מעסיקים צריכים להתקשר עם חברות שיאפשרו להם לשמור את המידע ולהיערך אליו
עילם שניר:
 שלושה חודשים זה דבר די מינימלי
רון כץ:
שלושה חודשים לא נותנים לנו את המענה של החופש, שכל הילדים יוצאים אליו
רון כץ:
 זאת הבעיה שלנו
רון כץ:
 אפשר לקצר את זה, לא יקרה כלום אם נקצר את זה
עילם שניר:
זאת שאלה שצריך להפנות גם למעסיקים, כדי שיוכלו להיערך לכך
אלי אפללו:
את האמת, אני לא חושב שאני רוצה לשאול אותם
רון כץ:
גם אני לא
דליה שילי יריחובר:
צריך לזכור שזאת לא עבודה שהיא ספציפית לחופש הגדול
דליה שילי יריחובר:
 ההפקות האלה לאורך כל השנה
אלי אפללו:
לא משנה
אלי אפללו:
 סליחה רגע, יש לי בקשה, על כל דבר אפשר להגיד לא
אלי אפללו:
 תגידו לי דבר פשוט, מה צריך לעשות כדי שזה ייכנס כמה שיותר מהר?
עילם שניר:
ההערה לא הייתה שזה לא אפשרי
עילם שניר:
 זה צריך להיות ישים, והישימות היא לא רק הטופס
עילם שניר:
 חידדתי שהיא גם ההיערכות של המעסיקים לטפסים, להכין אותם,  ולהכין את המערכות הדיגיטליות בשביל זה
אלי אפללו:
תכניס את החוק, ובחוק תרשום שיש להם איזשהו - - -
רון כץ:
אני מציע 45 יום, ואני חושב שזה נותן  זמן לכולם להתארגן
רון כץ:
 זה שיקול דעת שלנו
אלי אפללו:
אני רוצה שתבינו, בשינוי תקן כשישנן אוניות – אני יכול להבין וגם להתחשב
אלי אפללו:
 אבל אנחנו לא מדברים פה על מצב שבו אנחנו עושים איזשהו שינוי תקן – יש סחורה שמגיעה לארץ ואני עוצר אותה כי השתנה התקן באופן מיידי
אלי אפללו:
 אנחנו מדברים על דברים שהם יחסית פשוטים, ואם הדברים האלה מתפרסמים, המעסיקים יודעים לפנינו
אלי אפללו:
 הם מכירים את הדברים ויודעים מה קורה, יש להם את כל הלוביסטים שבעולם
אלי אפללו:
 אין לי בעיה ואני לא אומר לא לפרסם ואני לא אומר לא ליידע
אלי אפללו:
 אני רוצה שהתחולה שלו תהיה מיידית כמעט או כמה שיותר מהר
אלי אפללו:
 אם אני ויתרתי על דברים חשובים שחשובים לי ואמרתי שאני לא רוצה לגעת בהם כרגע, כדי לא לעכב את החוק, אני חושב שגם - - -
רון כץ:
גם אני, אדוני
רון כץ:
 גם לי היו דברים שהייתי רוצה להעמיק בהם, אבל אני רוצה שהוא ייכנס
אלי אפללו:
ישבתי פה שעה ארוכה עם היועצים המשפטיים
עילם שניר:
 לא דיברתי על התנגדות
עילם שניר:
 אמרתי שתיקחו בחשבון שהחוק הזה דורש בכל זאת איזשהו זמן מינימלי
רון כץ:
45 יום מספיקים?
דליה שילי יריחובר:
אני בודקת את זה עם גורמי המקצוע, אבל לדעתי לא
דבי ביטון:
מה הבעיה לשים תצהיר בשלב ראשון, עד שהטופס יהיה מוכן?
דליה שילי יריחובר:
בסוף החופש הגדול מסתיים בעוד פחות מ-45 יום
דבי ביטון:
לא משנה, אנחנו רוצים כבר
רון כץ:
אנחנו רוצים שהחוק הזה ייכנס לפועל
דליה שילי יריחובר:
אני מבינה את הצורך שזה ייכנס בעוד כמה ימים
אלי אפללו:
בואו נעזוב את החופש הגדול
אלי אפללו:
 אני לא רוצה להגיד שאנחנו דורשים, אנחנו מבקשים
אלי אפללו:
 אנחנו יכולים לרשום את זה, וזהו, ואתם תעשו עם זה מה שאתם רוצים
דליה שילי יריחובר:
אני צריכה לבדוק האם הדבר הזה ישים מבחינת מי שבונה את הטופס הזה
אלי אפללו:
ישים
אלי אפללו:
 למה לא ישים? 45 יום? באמת, חבר'ה
דבי ביטון:
אדוני, אולי עד שהם יסיימו את הטופס, שזה באמת לא ביג דיל, כל אחד יכול לכתוב תצהיר
דבי ביטון:
 שההורים יגישו תצהיר שהם יודעים ומסכימים
אלי אפללו:
מה זה 45 יום? זה המון
אלי אפללו:
 ב-45 ימים אפשר להפוך עולם
דבי ביטון:
באמת, זה רק טופס
רון כץ:
בשביל טופס
אלי אפללו:
בשביל טופס
אלי אפללו:
 לא צריך לעשות צחוק מהוועדה
אלי אפללו:
 אני מאוד מבקש להכין את זה תוך 45 יום, נקודה
אלי אפללו:
 אנחנו מבקשים ואתם אומרים שצריך להכין טופס
אלי אפללו:
 אתם רוצים עזרה? אני מוכן לשבת איתכם ולהכין את הטופס
אלי אפללו:
 אל תעשו סרט מכל דבר
אלי אפללו:
      טוב, 45 יום
אלי אפללו:
 אתם תדאגו לזה, בסדר? יש עוד שאלות? עוד מישהו רוצה להעיר הערות? בבקשה, היועץ המשפטי
צבי יהודה:
שלום, צריך להסביר, הצעת החוק הזאת, כפי שהיושב-ראש פתח בדבריו, עברה דין רציפות לפי חוק הרציפות
צבי יהודה:
 הנוסח המחייב הוא למעשה הנוסח שעבר בקריאה ראשונה
צבי יהודה:
 היות והוועדה הזאת הכינה בכנסת הקודמת תיקונים ונוסח שהועלה לקריאה שנייה ושלישית, הוועדה יכולה לקבל את התיקונים שהוצעו בעבר, להוסיף עליהם ולשנות עליהם
צבי יהודה:
 זה לא שהדיון היום הוא  אישור אוטומטי של מה שהונח לשנייה ושלישית, אלא שאנחנו מכינים את הצעת החוק לקריאה שנייה ושלישית
רון כץ:
רגע, מה הכוונה מכינים את הצעת החוק? אנחנו לא מצביעים עליה עכשיו בשנייה ושלישית?
אלי אפללו:
למה לא להצביע היום?
רון כץ:
למה לא להצביע?
צבי יהודה:
לא אמרתי שאי-אפשר להצביע
צבי יהודה:
 צריך לעבור עליה
אלי אפללו:
התיקונים שאתה רוצה לעשות הם תיקוני סופר
אלי אפללו:
 כנראה שיש דברים שהם טעות סופר,  אפשר לעשות אותם היום?
רון כץ:
אפשר להציע ואז לתקן אותם
רון כץ:
 אין בעיה
צבי יהודה:
אין מניעה, אבל צריך עדיין להקריא את הנוסח
אלי אפללו:
אין בעיה
אלי אפללו:
 תקריא, תקריא
נטע הופמן-חדד:
אני מייעוץ וחקיקה, ואני אשמח להעיר הערה
נטע הופמן-חדד:
 אנחנו חושבים שנכון להרחיב לגיל 18-15
רון כץ:
גם אני חושב, אם זה מקובל עליכם, מצוין
דליה שילי יריחובר:
אין לנו התנגדות לזה
אלי אפללו:
אם זה לא פוגע בלוח הזמנים, אין שום בעיה
נטע הופמן-חדד:
במקום 17
רון כץ:
מצוין, תודה
אלי אפללו:
אמרתי לך, זה תיקון טעות סופר
צבי יהודה:
אנחנו נצטרך להקריא את הנוסח
רון כץ:
	אפשר לעשות את זה עכשיו
צבי יהודה:
נכון, אפשר לעשות את זה עכשיו, אבל יש פה דיון
אלי אפללו:
דרך אגב, אם אתה אומר גיל כולל 17, זה כבר 18
רון כץ:
אדוני היושב-ראש, מבחינתך אפשר לעשות הקראה עכשיו ולהצביע?
רון כץ:
מעולה
צבי יהודה:
בסדר, צריך להתאים את זה
אלי אפללו:
תחשוב רגע, אם אתה אומר גיל 17, כולל 17
אלי אפללו:
 אז אתה בעצם מגיע כבר ל-18
רון כץ:
צח, בואו נעשה הקראה
אלי אפללו:
ברשותכם, אנחנו נשמע את ההקראה
אלי אפללו:
 נצביע על החוק, ואם יצטרכו לעשות שינויים נביא את זה עם הקריאה לשינויים
נעם וילדר:
אפשר להגיד כמה מילים?
אלי אפללו:
ברצון, מה זאת אומרת? במיוחד את
נעם וילדר:
תודה, אני עורכת דין מהמועצה לשלום הילד
נעם וילדר:
 אנחנו מברכים על הצעת החוק,
נעם וילדר:
ו אני רוצה להגיד כמה דברים עקרוניים
נעם וילדר:
 אני לא יכולה להתעלם ממה שנאמר בפתיחת הדיון, ואני רוצה שעמדתנו תישמע בעניין הזה
נעם וילדר:
 אנחנו חושבים שילדים לא צריכים, בחברה מתוקנת לעזור בכלכלת המשפחה
נעם וילדר:
 עבודה של בני נוער צריכה להיות מטעמים של הגשמה עצמית ושל אחריות
דבי ביטון:
זה בתיאוריה, יש הבדל במציאות
נעם וילדר:
אבל במדינה מתוקנת אנחנו צריכים לדאוג לכך שההורים - - -
דבי ביטון:
- - -
אלי אפללו:
נועם, אני מסכים עם כל מילה אבל אני חייב להעיר בסוגריים
אלי אפללו:
, מה לעשות, אנחנו חיים במדינה – לא יושבים כאן חברי כנסת ערבים, וחבל שהם לא יושבים פה
אלי אפללו:
 גם שם אנחנו רואים ובעיירות פיתוח ולא משנה איפה, שיש קושי גדול מאוד
אלי אפללו:
  אפילו אם הילד עושה את העבודה הזאת בשביל דמי כיס, אני מפרגן לו
אלי אפללו:
 בתנאים אוטופיים, הייתי עושה שילדים לא יעבדו עד גיל 18, אבל מה לעשות ואם הילדים כבר עובדים בגילאים כאלה, התפקיד שלנו, שלי ושל חברי הכנסת, הוא לעשות הסדרה
נעם וילדר:
בסדר גמור, אני רק רוצה להגיד שכמובן יש ערך וטעם לכך שילדים יעבדו
נעם וילדר:
 בגלל זה החוק מאפשר את זה ואנחנו כמובן תומכים בזה
נעם וילדר:
 מדינת ישראל אשררה את האמנה לזכויות הילד שמעגנת את זכויות הילדים למשחק, לפנאי ולחינוך, והדברים האלה הרבה פעמים מתנגשים עם מצבים שילדים נאלצים לעבוד לטובת פרנסת המשפחה
נעם וילדר:
 ולכן, המחשבה על הורדת גיל העבודה, בעינינו, היא חזרה אחורה
נעם וילדר:
 , אנחנו רוצים להסתכל על הילד כבעל זכויות שאנחנו לא רוצים לוותר עליהן
נעם וילדר:
 אני אומרת את זה רק כהערה וכאנקדוטה
אלי אפללו:
מצוין, טוב שפתחת את הוויכוח
אלי אפללו:
 בתחילת דבריי אמרתי שאני רוצה לעשות סיעור מוחות בנושא הזה, אבל התפיסה שלי היא שאם יש משהו – בואו נסדיר אותו
אלי אפללו:
 זה בסדר
נעם וילדר:
להסדיר וכמובן לפקח, וזה מה שרציתי להגיד
אלי אפללו:
הלוואי ויכולתי היום לפקח ולהגיש תלונה, אבל זה לא יעזור
נעם וילדר:
הצעת החוק היא באמת חשובה, אבל לצידה יש צעדים אופרטיביים שאפשר לעשות
נעם וילדר:
 צעדים מעשיים, שהם לא חקיקתיים כמו מינוי ממונות מוגנות במקומות עבודה, כמו שאנחנו רואים במשרד הספורט
נעם וילדר:
 לעשות את הדבר הזה גם במקומות עבודה
נעם וילדר:
 ילדים צריכים להכיר את האחראית למניעת הטרדה מינית, לא לדעת שיש דבר כזה
נעם וילדר:
 ילדים לא יפנו לממונה על הטרדה מינית, אם הם לא מכירים אותה והיא לא מדברת איתם או ניגשת אליהם
דבי ביטון:
צריך להסתכל על גיל 13 של היום לא כמו על גיל 13 של פעם
נעם וילדר:
אילו צעדים מעשיים שצריכים לקרות לצד צעדים חקיקתיים
נעם וילדר:
 בין היתר, עניין האכיפה
נעם וילדר:
 בחודש שעבר הינו בדיון על העבודה בחודשי הקיץ, ודיברו על חוסר ב-21 מפקחים
נעם וילדר:
 זה משהו שצריך לדאוג לו
נעם וילדר:
 החוק הזה חשוב, אבל אם לא תהיה אכיפה משמעותית, אנחנו לא נגיע לשם
אלי אפללו:
אנחנו נעלה גם את זה
אלי אפללו:
 תודה, נעם
אלי אפללו:
 חשוב מאוד, אני תמיד אוהב לשמוע אותך
אלי אפללו:
 לא תמיד אני מסכים
אלי אפללו:
 צח, בבקשה
צבי יהודה:
חשוב להבהיר, אין בעיה לעשות הצבעה היום, אבל צריך לקיים דיון מהותי על הסעיפים ועל התיקונים שהיו
רון כץ:
קיימנו דיון מהותי, אם אתה רוצה נקיים עכשיו דיון
אלי אפללו:
אני רוצה לסיים הכול
רון כץ:
אנחנו רוצים לעלות אותו מחר למליאה
אלי אפללו:
רון, אני רוצה לסיים הכול היום
צבי יהודה:
יש הליך בדיקה תקין
צבי יהודה:
 אנחנו צריכים לעבור על הסעיפים ולקיים על זה דיון פנימי
צבי יהודה:
 הנוסח המחייב היה מה שעבר בקריאה הראשונה
רון כץ:
צח, אנחנו איתך, בוא נעשה את זה עכשיו
רון כץ:
 אנחנו רוצים להעלות את זה מחר למליאה
צבי יהודה:
הצעת החוק, כפי שעברה בקריאה ראשונה וכפי שהיושב-ראש הסביר, יש בה מספר הסדרים שנועדו להגדיל את מעורבות ההורים בהשתתפות ילדיהם בהופעות פרסום – הופעה לצורך צילומים, הופעה או צילומים לצרכי פרסום לרבות דוגמנות, ומתן איזושהי הסכמה אקטיבית באמצעות טופס לגבי זה שההורה או האפוטרופוס יודע על השתתפותו של הנער בן 17-15 בהופעת פרסום
צבי יהודה:
 זה היה בנוסח שעבר בקריאה הראשונה
צבי יהודה:
 ההבדלים שדובר עליהם בכנסת הקודמת, ושהוכנו לקריאה שנייה ושלישית, היו להכניס גם את נושא התיווך להעסקה ולא רק העסקה בפועל, וגם לאפשר להורים בתנאים מסוימים לתת הסכמה בהודעה או במסרון או באמצעי דיגיטלי אחר
צבי יהודה:
 בעיקר במקרים שמדובר על המשך העסקה או תיווך אצל אותו מעסיק או מתווך, בתוך תקופת זמן מאוד מצומצמת
צבי יהודה:
 אלה עיקרי הדברים
אלי אפללו:
יש לכם הסתייגויות?
דבי ביטון:
לא
רון כץ:
לא
אלי אפללו:
אז בואו נמשיך
צבי יהודה:
חוק עבודת הנוער (תיקון מס' 21), התשפ"ב–2022
צבי יהודה:
 הוספת סעיף 4א
צבי יהודה:
 למי שרואה, אנחנו הכנו נוסח משולב שיש בו גם את הנוסח שהיה בקריאה ראשונה, וגם את התיקונים שהוכנו לקריאה השנייה והשלישית
נטע הופמן-חדד:
תשנה, זה צריך להיות עד גיל 18
צבי יהודה:
בחוק כפי שזה קיים כבר היום, הגדרה של הופעה שמופיעה בחוק היום בסעיף 4 זה לרבות הופעה מוקלטת ולרבות חזרות לימוד או אימון לצורך הופעה
צבי יהודה:
      ההגדרה הבאה היא:  תיווך להעסקה, שזאת תוספת שהייתה לקריאה השנייה והשלישית
צבי יהודה:
  אנחנו חושבים שצריך להוסיף פה את המילה "פרסום"
צבי יהודה:
  	      יש הערות? ההוספה של המילה "פרסום", מקובלת, חברי הכנסת?
אלי אפללו:
 אם הם לא אומרים כלום – תמשיך
אלי אפללו:
 רון מסתכל על כל פסיק
רון כץ:
מקובל, מקובל
צבי יהודה:
עכשיו אנחנו נתקן את זה ל-18 שנים
צבי יהודה:
      	אנחנו רוצים להציע להוסיף גם קבלת הסכמה של הנער עצמו
צבי יהודה:
 ואנחנו נוסיף חתימה בתוספת לטופס
אלי אפללו:
זה חשוב, כי נניח שההורה רוצה והנער לא רוצה
אלי אפללו:
 לשמוע את עמדתו והנה אנחנו נותנים את הזכויות של הילד
רון כץ:
תיקון חשוב
צבי יהודה:
בדיונים הקודמים עלתה השאלה למה לצמצם את זה רק להופעת פרסום ולא גם להופעה ציבורית
צבי יהודה:
 זה נושא שנדון פה
צבי יהודה:
 אם אתם רוצים לפתוח את זה
אלי אפללו:
לא צריך לפתוח
אלי אפללו:
 תרשום גם הופעה ציבורית
רון כץ:
לא פותחים אלא אם אתם רוצים להרחיב
צבי יהודה:
משאירים את זה רק הופעת פרסום
צבי יהודה:
 בסדר גמור
צבי יהודה:
              כאן צריך לתקן משרד העבודה, וגם שר העבודה
צבי יהודה:
  הערות?
אלי אפללו:
 << יור >> לכל מי שיש הערות תוך כדי הקריאה שיגיד
אלי אפללו:
 אני מקל עלייך
אלי אפללו:
 << יור >>
צבי יהודה:
כל סעיף קטן (ג) זאת תוספת שהוספה בקריאה השנייה והשלישית, היא לא הייתה בהצעת החוק בקריאה הראשונה
צבי יהודה:
 זה הסעיף שעוסק באיזושהי אפשרות כשמדובר בהעסקה מתמשכת או בתיווך מתמשך, כדי להקל על ההורים ולא לתת את ההסכמה שלהם עוד פעם בכל הטפסים
אלי אפללו:
אלא רק באישור מסרון, וואטסאפ או מייל
עילם שניר:
אם אפשר להוסיף גם פה את הסכמת הנער
צבי יהודה:
אבל אם נשלחת הודעה מהמכשיר הסלולרי של ההורה
צבי יהודה:
 איך הנער?
רון כץ:
נשלח גם לנער
נטע הופמן-חדד:
הנער שולח הודעה
ועילם שניר:
  שההורה ידע שהנער נתן הסכמה
רון כץ:
יכול לשלוח גם לו, לציין שזה פחות טוב שהנער גם ישלח
צבי יהודה:
דליה, צריך להוסיף פה גם את פרטי ההיתר
דליה שילי יריחובר:
לעניין פרטי ההיתר, אני לא חושבת שההורה ידע את הפרטים של ההיתר
דליה שילי יריחובר:
 אבל צריך שיהיה תעודת זהות של הנער, כדי שנוכל לשלוף את זה
דליה שילי יריחובר:
 אפשר להסתפק בתעודת הזהות שלו, לדעתי היא לא מופיעה כרגע בטופס, או שפספסתי את זה
צבי יהודה:
אוקיי, יש צורך להוסיף פה?
דליה שילי יריחובר:
יש את ההורה אבל אין מס' זהות של הילד
צבי יהודה:
השאלה האם צריך להוסיף: "לפי העניין, פרטי הופעת הפרסום, שם הנער ותעודת הזהות שלו"?      אנחנו רוצים לשאול לגבי החמש שנים, האם לא כדאי להתאים את זה לפי חוק ההתיישנות, שבע שנים?
רון כץ:
כן, זה בסדר מבחינתכם שבע? שבע
אלי אפללו:
מה הסכום שם? נראה לי שהוא נמוך מידיי
רון כץ:
מה הסכום?
אלי אפללו:
הסכום היה 20,000-19,000 שקל ואם זה תאגיד זה כפל
אלי אפללו:
 תבדקו את זה
רון כץ:
אפשר לקבוע סכום גבוה יותר, אם אין התנגדות של המשרדים
אלי אפללו:
זה מה שהייתי רוצה
רון כץ:
משרדי הממשלה, יש לכם התנגדות להעלות את גובה הקנס במידת ההפרה?
צבי יהודה:
בקנס אנחנו מפנים לחוק העונשין
צבי יהודה:
 אתם רוצים לקבוע בסעיף קנס?
רון כץ:
אין התנגדות וזה לא מסבך את המערכת
אלי אפללו:
בואו נרשום 50,000 ואם זה תאגיד 100,000 שקלים
עילם שניר:
זה דורש התייעצות עם אנשי הפלילים, אני לא יודע מה המדיניות בחוקים אחרים בהקשרים האלה, זה ידרוש תקינה
רון כץ:
אפשר לבדוק את זה תוך כדי ההקראה? תנסה אם אפשר
אלי אפללו:
בואו נעשה ככה, אם זה מייצר בעיה ומעכב את החוק אז לא נעכב אותו
אלי אפללו:
 אם זה בסדר וזה לא מעכב שום דבר, הייתי רוצה שיהיה 50,000 והכפל הוא 100,000
אלי אפללו:
 ואם זה יותר בעיה נשאיר את זה כפי מה שרשום בחוק